ऊना। सुप्रीम कोर्ट के आदेशों के आधार पर लगाई जा रही हाई सिक्योरिटी नंबर प्लेटें जारी करने में धांधली हो रही है। आलम यह है कि आरटीओ कार्यालय और मिनी सचिवालय के बाहर नंबर प्लेंटें जल्द बनाने के लिए एजेटाें ने डेरा जमा लिया है। ये एजेंट लोगों से 100 से 200 रुपये वसूल कर नंबर प्लेटाें को तय तिथि से पहले बनवाने का आश्वासन दे रहे हैं। इसके चलते कई रसूखदार लोगों को तय तिथि के महीना पहले ही नंबर प्लेंटें बनाकर सौंप दी गई हैं, लेकिन अभी भी ऐसे कई लोग हैं, जिनकी तिथि तो बीत गई, पर हाई सिक्योरिटी नंबर प्लेंट न मिलने के चलते भीषण गर्मी में वे कार्यालय के चक्कर लगाने को मजबूर हैं, लेकिन प्रशासन ने भी अभी तक मामले को लेकर कोई संजीदगी नहीं दिखाई है।